আহমেদ ইমতিয়াজ বুলবুল

আহমেদ ইমতিয়াজ বুলবুল (১ জানুয়ারি ১৯৫৬ - ২২ জানুয়ারি ২০১৯) বাংলাদেশের একজন সঙ্গীত ব্যক্তিত্ব যিনি একাধারে গীতিকার, সুরকার এবং সঙ্গীত পরিচালক ছিলেন। ১৯৭০-এর দশকের শেষ লগ্ন থেকে মৃত্যুর পূর্ব পর্যন্ত তিনি বাংলাদেশ চলচ্চিত্র শিল্পসহ সঙ্গীত শিল্পে সক্রিয় ছিলেন। ১৯৭১ সালে মাত্র ১৫ বছর বয়সে তিনি বাংলাদেশের স্বাধীনতা যুদ্ধে অংশগ্রহণ করেছিলেন। সঙ্গীতে অসামান্য অবদানের জন্য তিনি বাংলাদেশের রাষ্ট্রীয় দ্বিতীয় সর্বোচ্চ সম্মান একুশে পদক, শ্রেষ্ঠ সঙ্গীত পরিচালক হিসেবে দুইবার জাতীয় চলচ্চিত্র পুরস্কার এবং রাষ্ট্রপতির পুরস্কার-সহ অন্যান্য অসংখ্য পুরস্কারে ভূষিত হন। ইমতিয়াজ বুলবুল ১৯৫৬ সালের ১ জানুয়ারি ঢাকায় জন্মগ্রহণ করেন। তার পিতার নাম ওয়াফিজ আহমেদ ও মাতার নাম ইফাদ আরা নাজিমুন নেসা। ঢাকার আজিমপুরের ওয়েস্ট এন্ড হাই স্কুল থেকে তিনি মাধ্যমিক সম্পন্ন করেন এবং শিক্ষাজীবনে স্নাতক ডিগ্রি অর্জন করেন। ইমতিয়াজ বুলবুল ছাত্রজীবনে মাধ্যমিকে অধ্যয়নরত অবস্থায় মাত্র ১৫ বছর বয়সে বাংলাদেশের স্বাধীনতা যুদ্ধে অংশ নেন। এসময় তিনি স্বাধীনতা যুদ্ধের ২ নাম্বার সেক্টরে মেজর আবু তাহের মোহাম্মদ হায়দারের অধীনে যুদ্ধ করেন। ১৯৭১ সালের ২৫শে মার্চ পাকিস্তানি সেনাবাহিনীর অপারেশন সার্চলাইটের পর বুলবুল ও তার বন্ধুরা মিলে পাকিস্তানিদের কাছ থেকে অস্ত্র ছিনতাই করে ছোট একটি মুক্তিযোদ্ধা দল গঠন করেন যাদের ঘাঁটি ছিল ঢাকার জিঞ্জিরায়। জুলাইয়ে বুলবুল ও তার বন্ধু সরোয়ার মিলে নিউ মার্কেটের ১ নাম্বার প্রবেশমুখের কাছে পাকিস্তানি সেনাবাহিনীর লরিতে গ্রেনেড হামলা করেন। অগস্টে ভারতের আগরতলায় কিছুদিন প্রশিক্ষণ গ্রহণ করেন এবং ঢাকায় ফিরে ‘ওয়াই (ইয়াং) প্লাটুন’ নামে একটি গেরিলা দল গঠন করেন। অক্টোবরে পুনরায় ভারত যাওয়ার সময় বুলবুলসহ চারজন কুমিল্লা এবং ব্রাহ্মণবাড়িয়ার মাঝামাঝি তন্তর চেকপোস্টে পাকিস্তানি বাহিনীর হাতে আটক হন। আটক হওয়ার পর প্রথমে ব্রাহ্মণবাড়িয়া কারাগারে ও পরে এ অঞ্চলের শান্তি কমিটির প্রধান কার্যালয়ে নির্যাতনের শিকার হন। পরবর্তীতে বয়সে ছোট হওয়ায় তিনি মুক্তি পান কিন্তু ঢাকায় তার নিজ বাসা থেকে পুনরায় গ্রেফতার হন ও জাতীয় সংসদের মানিক মিয়া এভিনিউ'র এমপি হোস্টেলে নির্যাতনের শিকার হন। সেখান থেকে তাকে রমনা থানায় স্থানান্তর করা হয়। ১৯৭১ সালের ১৬ ডিসেম্বর বাংলাদেশ বিজয়ী হওয়ার পর মুক্তিবাহিনী রমনা থানা থেকে আহতাবস্থায় তাকে উদ্ধার করেন। পরবর্তীতে তাকে পিজি হাসপাতালে (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) চিকিৎসা প্রদান করা হয়। ২০১২ সালের আগস্টে ইমতিয়াজ বুলবুল বাংলাদেশের স্বাধীনতা যুদ্ধে যুদ্ধাপরাধ, গণহত্যা ও মানবতার বিরুদ্ধে অপরাধের অভিযোগে গঠিত আন্তর্জাতিক অপরাধ ট্রাইব্যুনালে মানবতাবিরোধী অপরাধের অভিযোগে দন্ডপ্রাপ্ত যুদ্ধাপরাধী গোলাম আযমের বিরুদ্ধে সাক্ষ্য প্রদান করেন। পরবর্তীতে ২০১৩ সালের ৯ মার্চ রাতে ঢাকার কুড়িল উড়ালসেতুর পাশ থেকে পুলিশ বুলবুলের ছোট ভাই আহমেদ মিরাজের লাশ উদ্ধার করে। তার ভাইয়ের মৃত্যুর পর তিনি সরকারের কাছে তার নিরাপত্তা বৃদ্ধির আবেদন করেন এবং এটাও উল্লেখ করেন যে সাক্ষ্য দেওয়ার পর তিনি বেশ কিছু হত্যার হুমকি পেয়েছেন। আহমেদ ইমতিয়াজ বুলবুল ১৯৭৬ সাল থেকে সাল থেকে নিয়মিত গান করেন। ১৯৭৮ সালে মেঘ বিজলি বাদল ছবিতে সঙ্গীত পরিচালনার মাধ্যমে চলচ্চিত্রে কাজ শুরু করেন। ১৯৮৪ সালে বেলাল আহমেদের পরিচালিত নয়নের আলো চলচ্চিত্রের গীত রচনা ও সঙ্গীত পরিচালনা করেন তিনি। সেই চলচ্চিত্রের তার লেখা ‘আমার সারাদেহ খেয়োগো মাটি’, ‘আমার বাবার মুখে’, ‘আমার বুকের মধ্যেখানে’, ‘আমি তোমার দুটি চোখের দুটি তারা হয়ে’ গানগুলো জনপ্রিয়তা পায়। তিনি স্বাধীনভাবে গানের অ্যালবাম তৈরি করেছেন এবং অসংখ্য চলচ্চিত্রের সঙ্গীত পরিচালনা করেছেন। তিনি সাবিনা ইয়াসমিন, রুনা লায়লা, সৈয়দ আব্দুল হাদী, এন্ড্রু কিশোর, সামিনা চৌধুরী, খালিদ হাসান মিলু, জেমস, খান আসিফুর রহমান আগুন, কনকচাঁপা, মনির খান-সহ বাংলাদেশী প্রায় সকল জনপ্রিয় সঙ্গীতশিল্পীদের নিয়ে কাজ করেছেন। বুলবুল সঙ্গীত প্রতিভা অন্বেষণে বাংলাদেশের রিয়েলিটি অনুষ্ঠান ক্লোজআপ ওয়ানের তিন মৌসুমে বিচারক হিসেবে দায়িত্ব পালন করেন। আহমেদ ইমতিয়াজ বুলবুল তিন শতাধিক চলচ্চিত্রের সঙ্গীত পরিচালনা করেছেন। নিচে বুলবুলের সঙ্গীত পরিচালনায় উল্লেখযোগ্য কিছু চলচ্চিত্রের নাম দেয়া হলোঃ নয়নের আলো মরনের পরে সহযাত্রী মায়ের অধিকার চাওয়া থেকে পাওয়া বিয়ের ফুল তেজি চন্দন দ্বীপের রাজকন্যা সৎ ভাই দায়ী কে দাঙ্গা আম্মাজান আব্বাজান মুক্তি চাই প্রেমের তাজমহল প্রেমের জ্বালা অন্ধ প্রেম বর্তমান মিনিস্টার ইতিহাস জ্যোতি মায়ের সম্মান অন্যায়ের প্রতিবাদ অশান্ত আগুন কষ্ট রাঙ্গা বউ প্রাণের চেয়ে প্রিয় পরেনা চোখের পলক তোমাকে চাই লুটতরাজ অবুঝ হৃদয় মহৎ তুমি বড় ভাগ্যবতী হিংসা যন্ত্রণা লাভ স্টোরি ভয় ভুলনা আমায় জ্বলন্ত বিস্ফোরণ তাণ্ডব লীলা সমাজ কে বদলে দাও জবর দখল ধর ফায়ার আজ গায়ে হলুদ লাভ ইন থাইল্যান্ড লোভ লালসা অন্ধকার কাল নাগিনীর প্রেম দেশ প্রেমিক (বিখ্যাত সুরকার আজাদ রহমানের সাথে যৌথ) জখম আন্দোলন ছেলে কার বাঘিনী কন্যা ক্রিমিনাল বন্ধন মন মানে না মন ক্রোধ লুটপাট নারীর মন সিপাহি পাগলি দুনিয়া জীবন ধারা ক্ষত বিক্ষত বলনা ভালবাসি সাথি তুমি কার সতিপুত্র আবদুল্লাহ আমার জান হুলিয়া প্রেম কেন কাঁদায় অনেক দিনের আশা নিষিদ্ধ নারী ফুল নেব না অশ্রু নেব আনন্দ অশ্রু অন্ধ ভালবাসা অবুঝ দুটি মন শাসন মহড়া সাক্ষী-প্রমাণ লক্ষ্মীর সংসার মা যখন বিচারক তুমি আমারি আত্ম-অহংকার আমার অন্তরে তুমি বিক্ষোভ পানজা সুখের ঘরে দুঃখের আগুন কিলার কাটা রাইফেল সাবধান মহা মিলন কাজের মেয়ে ধাওয়া দুই নয়নের আলো বিদ্রোহ চারিদিকে বিদ্রোহী সন্তান আমার স্বপ্ন তুমি ভালোবাসি তোমাকে মাতৃভূমি নরক বাঁধা না বলোনা জন্মশত্রু জন্ম ভালবাসার শত্রু কপাল ভালোবাসা ভালোবাসা কাবিননামা কঠিন প্রেম এরই নাম ভালোবাসা ছোট বোন মা আমার স্বর্গ মা আমার বেহেশত অবুঝ শিশু সন্তান আমার অহংকার মিয়া বাড়ির চাকর অঙ্ক গুরুভাই মাটির ঠিকানা আমার পৃথিবী তুমি (যৌথ) রাজা সূর্য খাঁ (যৌথ) অসংখ্য গানে সুর করেছেন বুলবুল যার অধিকাংশ গানই তার নিজের রচিত। তন্মধ্যে উল্লেখযোগ্য কয়েকটি গান হলোঃ তিনি দীর্ঘদিন ধরে হৃদযন্ত্রের জটিলতায় ভুগছিলেন। হৃদপিণ্ডে ব্লক ধরা পড়ায় ২০১৮ সালে বাংলাদেশের জাতীয় হৃদরোগ ইনস্টিটিউটে তার হৃদপিণ্ডে অস্ত্রোপচারও করা হয়। পরে ইমতিয়াজ বুলবুল ২০১৯ সালের ২২ জানুয়ারি মঙ্গলবার ৬৩ বছর বয়সে ঢাকার আফতাবনগরে তার নিজ বাসায় হৃদযন্ত্রের ক্রিয়া বন্ধ হয়ে মৃত্যুবরণ করেন। তার মৃতুতে বাংলাদেশের রাষ্ট্রপতি আবদুল হামিদ, প্রধানমন্ত্রী শেখ হাসিনা এবং জাতীয় সংসদের স্পিকার শিরীন শারমিন চৌধুরী শোক প্রকাশ করেন। ইমতিয়াজ বুলবুল ২০০১ সালে মুক্তিপ্রাপ্ত প্রেমের তাজমহল চলচ্চিত্রের জন্য ২৬তম জাতীয় চলচ্চিত্র পুরস্কার অনুষ্ঠানে শ্রেষ্ঠ সঙ্গীত পরিচালক হিসেবে প্রথমবার ও ২০০৫ সালে মুক্তিপ্রাপ্ত হাজার বছর ধরে চলচ্চিত্রের জন্য দ্বিতীয়বারের মত শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন। ২০১০ সালে সঙ্গীতে অসামান্য অবদানের জন্য তাকে বাংলাদেশের দ্বিতীয় সর্বোচ্চ রাষ্ট্রীয় পুরস্কার একুশে পদক প্রদান করা হয়। তার উল্লেখযোগ্য পুরস্কারের মধ্যে রয়েছে: জাতীয় চলচ্চিত্র পুরস্কার শ্রেষ্ঠ সঙ্গীত পরিচালক - ২০০১ (প্রেমের তাজমহল) শ্রেষ্ঠ সঙ্গীত পরিচালক - ২০০৫ (হাজার বছর ধরে) একুশে পদক (২০১০) বাচসাস পুরস্কার সেরা গীতিকার - ১৯৮৪ (নয়নের আলো) সেরা গীতিকার - ১৯৯৯ (আম্মাজান) সেরা গীতিকার - ২০০১ (আব্বাজান) সেরা গীতিকার - ২০০২ (ইতিহাস) সিটিসেল-চ্যানেল আই মিউজিক অ্যাওয়ার্ডস - সেরা সঙ্গীত পরিচালক (২০০৪) রাষ্ট্রপতি পুরস্কার "সাক্ষ্য দিতে এসে কাঁদলেন, কাঁদালেন আহমেদ ইমতিয়াজ বুলবুল"। বাংলানিউজ২৪.কম (ইংরেজি ভাষায়)। ১৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  "'সেই চাদরটি এখনো আমার কাছে রয়ে গেছে'"। প্রথম আলো। ৭ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  "আহমেদ ইমতিয়াজ বুলবুলের চিরবিদায়"। বিডিনিউজ টোয়েন্টিফোর ডটকম। ৩ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  "একনজরে আহমেদ ইমতিয়াজ বুলবুল"। যুগান্তর। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  "পৃথিবীতে জন্মেছি গান সৃষ্টির জন্য : আহমেদ ইমতিয়াজ বুলবুল"। দৈনিক যুগান্তর। ২০ অক্টোবর ২০১৬। ২৫ মার্চ ২০২১ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৭।  কমল, এরশাদ (৬ নভেম্বর ২০০৬)। "Seasoned music composer on his kaleidoscopic journey" (ইংরেজি ভাষায়)। দ্য ডেইলি স্টার। ২৩ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১১।  "কেমন আছেন ক্লোজআপ ওয়ান তারকারা?"। যুগান্তর। সংগ্রহের তারিখ ২২ জানুয়ারি ২০১৯। [স্থায়ীভাবে অকার্যকর সংযোগ] "কাল শুরু হচ্ছে ক্লোজআপ ওয়ান-২০১২"। প্রথম আলো। ২০২০-০২-১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  "Ahmed Imtiaz Bulbul trying to get an yes card In Close Up One 2012.mpg"।  "দৈনিক ইনকিলাব"। ৭ মার্চ ২০২২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬।  বাবু, মাজহার (৪ জুন ২০১৮)। "প্রধানমন্ত্রীর প্রতি কৃতজ্ঞতা জানাল ইমতিয়াজ বুলবুলের পরিবার"। এনটিভি অনলাইন। সংগ্রহের তারিখ ২২ জানুয়ারি ২০১৯। [স্থায়ীভাবে অকার্যকর সংযোগ] "আহমেদ ইমতিয়াজ বুলবুল আর নেই"। প্রথম আলো। ২২ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  "চলে গেলেন আহমেদ ইমতিয়াজ বুলবুল"। কালের কণ্ঠ। ২২ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  "'সব কটা জানালা খুলে দাও না'"। নাগরিক (ইংরেজি ভাষায়)। ২০১৯-০১-২২। ২০২০-০৬-২৯ তারিখে মূল থেকে আর্কাইভ করা। সংগ্রহের তারিখ ২০১৯-১০-১৫।  "সংগীতজ্ঞ বুলবুলের মৃত্যুতে রাষ্ট্রপতি ও প্রধানমন্ত্রীর শোক"। চ্যানেল২৪ টিভি। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  "পুরস্কারের দুই ছবির নায়কই রিয়াজ, স্মৃতিচারণে চোখ ভেজালেন"। জাগো নিউজ২৪ (ইংরেজি ভাষায়)। ২৪ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৯।  উইকিমিডিয়া কমন্সে আহমেদ ইমতিয়াজ বুলবুল সংক্রান্ত মিডিয়া রয়েছে। ইন্টারনেট মুভি ডেটাবেজে আহমেদ ইমতিয়াজ বুলবুল (ইংরেজি)